Ruta Lee
Ruta Lee (tikr. Ruta Mary Kilmonis, g. 1935 m. gegužės 30 d. Monrealyje, Kanada) – lietuvių kilmės amerikiečių aktorė. JAV gyvena nuo 1948 metų. 1954 m. suvaidino pirmąjį vaidmenį filme „Septynios nuotakos septyniems broliams“ (Seven Brides for Seven Brothers). 1957 m. pasirodė filmuose „Funny Face“ ir „Witness for the Prosecution“. Taip pat atliko daug epizodinių vaidmenų bei pasirodė įvairiose JAV televizijų laidose ir serialuose. Iš viso yra sukūrusi apie 100 vaidmenų. 2006 m. spalio mėn. Rutai Lee suteikta žvaigždė Holivudo šlovės alėjoje. 2007 m. kovo 23 d. prezidentas Valdas Adamkus Rutai Lee įteikė prieš metus suteiktą ordino Už nuopelnus Lietuvai Riterio kryžių.